Diari Oficial de la Generalitat Valenciana


Sumari del DOGV 6780, del 23-05-2012 (2012/4529)

Notificació de la sentència dictada en el juí de divorci contenciós número 1880/2009.
-------------------------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4529


Organisme emissor
:   Jutjat d'Instrucció Número 3 d'Orihuela

Tipus de document
:   Edicte

Notificació de la sentència dictada en el juí de divorci contenciós número 1880/2009. [2012/4529]  
Divorci contenciós 001880/2009   
Demandant: Joanne Ellis.  
Procurador: Araceli Devesa Partera.   
Demandat: Enrique Vargas Guerrero.   
Procurador/a: -  
Sobre: divorcis no consensuats.   
En el juí a què es fa referència, s'ha dictat la resolució que, literalment, és com es diu:  
«Orihuela, 25 de novembre de 2011   
Mª del Carme Valverde López , magistrada jutgessa del Jutjat d'Instrucció número 3 dels d'Orihuela i partit judicial (antic mixt número 7), he vist les actuacions del divorci contenciós 1880/2009, promogudes a instàncies de Joanne Ellis, representada per la procuradora dels tribunals senyora Devesa Partera i assistida pel lletrat senyor Álvarez-Gómez González, contra Enrique Vargas Guerrero, declarat en rebel·lia per no haver omplit la citació a termini a pesar de les prevencions legals, i dicte este sentència en virtut de la potestat que m'ha sigut conferida per sobirania popular i en nom del rei.  
  
Dispositiva  
Amb l'estimació de la demanda presentada per la representació processal de Joanne Ellis contra Enrique Vargas Guerrero, declarat en rebel·lia per no haver comparegut en legal forma, declare dissolt per divorci el matrimoni celebrat pels mencionats cònjuges el dia 20 de febrer de l'any 2004, amb els efectes legals propis d'esta declaració, així com les següents mesures reguladores d'esta situació:   
  
- La filla menor quedarà sota la guarda i custòdia de la mare.   
- No es fixa cap règim de visites atés que no es coneix la disponibilitat del pare i es desconeix inclús el lloc en què el pare es troba en l'actualitat. I això sense perjuí de la possibilitat de sol·licitar la fixació del dit règim en el moment que el pare siga trobat.   
- Es fixa una pensió d'aliments a càrrec del pare i a favor de la filla menor en la quantitat de 300 euros pagadors dins dels cinc primers dies de cada mes i actualitzables anualment d'acord amb la variació percentual experimentada per l'índex de preus al consum.   
  
- Els gastos extraordinaris se sufragaran de la manera següent:   
A) Els que tinguen origen mèdic, sanitari o farmacèutic sempre per mitat.  
B) Els que tinguen un origen lúdic o acadèmic (s'entén els acadèmics extraordinaris perquè els acadèmics ordinaris estan coberts pel concepte d'aliments) i s'haguera acordat la seua realització per ambdós progenitors o, si no n'hi ha, s'hagueren autoritzat judicialment, seran satisfets per mitat.  
C) Els que tinguen origen lúdic o acadèmic (s'entén els acadèmics extraordinaris perquè els acadèmics ordinaris estan coberts pel concepte d'aliments) i no compten per a la seua realització amb l'acord d'ambdós progenitors o amb l'autorització judicial supletòria, per aquell que determine la seua realització si el gasto arriba a produir-se.   
Els gastos reclamats hauran de ser justificats oportunament quant al seu import i, si és el cas, a la seua meritació.  
No és procedent fer expressa imposició de costes».   
En atenció al desconeixement de l'actual domicili o residència de la part demandada, de conformitat amb el que disposen els articles 156 i 164 de la Llei 1/2000, d'Enjudiciament Civil, s'ha acordat publicar este edicte en el Diari Oficial de la Comunitat Valenciana per a dur a efecte la diligència de notificació de la sentència, de data 25 de novembre de 2011, al demandat Enrique Vargas Guerrero.   
  
  
Orihuela, 27 de març de 2012.- La secretària judicial: Mar Rossell Lomerma.